Foto: Videodan kadr Namangan shahrida joylashgan Chorsu dehqon bozoridagi oshxonalardan birining yerto‘lasida yong‘in chiqqan. Bu haqda Namangan viloyati FVB axborot xizmati xabar bermoqda. Qayd etilishicha, voqea joyiga 2 ta yong‘in-qutqaruv ekipaji yetib kelgan. So‘ng yong‘in kattaligi sabab qo‘shimcha yong‘in-qutqaruv avtomashinalari jalb etilgan. Hozirda yong‘inni bartaraf etish choralari ko‘rilmoqda. “Yong‘in sababi, zarari aniqlanadi va qo‘shimcha ma’lumot taqdim etiladi”, - deyiladi xabarda. Avvalroq, Namangandagi xonadonda yong‘in yuz berganligi xabar qilingan edi.